cyanic-selkie/wikianc huggingface dataset:
Norska vísindaakademían
Markmið og starfsemi
Vísindaakademían gefur út árbók (Årbok), og ritraðirnar Minnetaler og Fridtjof Nansen Minneforelesning. Akademían gefur einnig út Zoologica Scripta í samvinnu við Konunglegu sænsku vísindaakademíuna, og Physica Scripta með Konunglega danska vísindafélaginu.
Vísindaakademían veitir viðurkenningar og verðlaun, svo sem Abelverðlaunin (alþjóðleg stærðfræðiverðlaun), Holmboeverðlaunin fyrir stærðfræðikennslu og Kavliverðlaunin fyrir rannsóknir. Akademían styrkir einnig verkefni sem miða að því að efla þekkingu og áhuga skólabarna á vísindalegum efnum.
Norska vísindaakademían hefur frá 1985 unnið með Statoil að því að efla rannsóknir sem tengjast olíu-, jarðgasi og samfélagsþróun.
Mýflug
Mýflug er íslenskt flugfélag, kennt við Mývatn og var stofnað árið 1985.
Félagið starfrækir þrjár mismunandi flugvélategundir fyrir mismunandi hlutverk: Beechcraft Super King Air, Piper Chieftain og Cessna 206. Megin áherslur Mýflugs eru á sjúkraflugið sem félagið sinnir samkvæmt samningi við Heilbrigðis- og Tryggingamálaráðuneytið og tekur til alls sjúkraflugs á svonefndu Norðursvæði ásamt sjúkraflugi frá Vestmannaeyjum. Einnig sinnir félagið leiguflugi innan Íslands sem utan, einkum til Grænlands og norðurlandanna.
Á sumrin eru starfrækt útsýnisflug frá Mývatni og Akureyri
Efsta deild karla í knattspyrnu 1942
Árið 1942 var Íslandsmótið í knattspyrnu haldið í 31. skipti. Valur vann sinn 8. titil. Fimm lið tóku þátt; KR, Fram, Víkingur, Valur og ÍBV.
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Vegna þess að Valur og Fram voru efst, jöfn að stigum, þurftu liðin að spila úrslitaleiki, gegn hvor öðru. Leikirnir fóru svo
Töfluyfirlit
''Allir leikirnir voru leiknir á Melavellinum ''
Heimild
http://www.rsssf.com/tablesi/ijshist.html
Mount Revelstoke-þjóðgarðurinn
thumb|Staðsetning innan fylkisins. thumb|Skógur í Mount Revelstoke. thumb|Revelstoke frá Mount Revelstoke. thumb|Giant Cedar Trail. thumb|Bananasnigill
Mount Revelstoke-þjóðgarðurinn (enska: Mount Revelstoke National Park) er þjóðgarður í nágrenni borgarinnar Revelstoke í Bresku Kólumbíu. Þjóðgarðurinn er í Selkirk-fjöllum (hluti Klettafjalla) og er 260 ferkílómetrar að stærð.
Þrátt fyrir að vera inni í landi er rakt loftslag á svæðinu og regnskógar. Risalífviður finnst þar og marþöll, tré sem krefjast allnokkurrar úrkomu. Giant Cedars Boardwalk er 500 metra slóð þar sem mikilfengleg tré þessara tegunda má finna. Skógarhreindýr eru á svæðinu en hjörðin er lítil. svart- og brúnbirnir, elgur, sléttuúlfur, klettafjallageit og leðurblökur eru meðal spendýra svæðisins. Austasta útbreiðsla bananasnigils (Ariolimax) er í þjóðgarðinum. Skunk Cabbage Boardwalk er 1,2 km slóð þar sem má skoða botn regnskógarins, votlendi og dýralíf. Columbia-fljót eitt stærsta fljótið sem rennur í Kyrrahaf í N-Ameríku á upptök á þessum slóðum.
Tengill
Listi yfir þjóðgarða í Kanada
Hinrik 5. Englandskonungur
thumb|200px|right|Hinrik 5. Hinrik 5. (enska: Henry V) (16. september 1387 – 31. ágúst 1422) var konungur Englands frá 1413 til 1422. Á ríkisstjórnarárum hans nutu Englendingar einna mestrar velgengni í Hundrað ára stríðinu.
Uppvöxtur
Hinrik var sonur Hinriks 4. eða Henry Bolingbroke og Mary de Bohun, fyrri konu hans, en hún lést þegar Hinrik var sjö ára. Þegar Hinrik fæddist var hann þó ekki ríkiserfingi og ekkert útlit fyrir að svo yrði þar sem Ríkharður 2. frændi hans, sem þá var konungur, var ungur að árum og líklegur til að eignast erfingja og auk þess stóðu aðrir framar í erfðaröðinni.
En árið 1399 stýrði Bolingbroke uppreisn gegn Ríkharði 2. og var honum steypt af stóli en Bolingbroke krýndur konungur í hans stað. Varð Hinrik yngri þá prinsinn af Wales, eða erfingi krúnunnar. Faðir hans hafði hug á að láta hann giftast Ísabellu, hinni barnungu ekkju Ríkharðs konungs, en ekkert varð þó af því og Ísabella sneri heim til Frakklands en tuttugu árum síðar giftist Hinrik yngstu systur hennar.
Konungur Englands
Hinrik varð hershöfðingi í stjórnartíð föður síns, aðeins sextán ára að aldri, þótti standa sig mjög vel og átti meðal annars þátt í að berja niður uppreisn í Wales og uppreisn Harry Hotspur Percy 1403. Þar særðist hann illa af örvarskoti og hafði því áberandi ör í andliti. Hann tók líka virkan þátt í stjórn ríkisins um tíma, enda var konungur oft illa haldinn af veikindum sem hrjáðu hann, en hætti því árið 1411, eftir ágreining við föður sinn. Hinrik 4. lést svo árið 1413 og var Hinrik krýndur sem Hinrik 5. 9. apríl 1413.
Hinrik 5. er einna frægastur fyrir sigra sína í Hundrað ára stríðinu. Þegar hann varð konungur hafði verið friður á milli Frakka og Englendinga síðan 1389 en Hinrik lýsti yfir stríði og gerði tilkall til stórra svæða í Frakklandi. Árið 1415 sigldi hann með her yfir Ermarsundið og réðst inn í Frakkland. Sama ár vann hann sigur á Frökkum í bardaganum við Agincourt. Sigurinn var einn sá frækilegasti af hálfu Englendinga í stríðinu, þar sem franski herinn var margfalt stærri og ensku hermennirnir þar að auki þreyttir eftir margra daga göngu.
Árið 1417 var Hinrik 5. aftur í Frakklandi og lagði þá undir sig Rouen og fleiri borgir. Árið 1420 undirrituðu hann og Karl 6. Frakklandskonungur svo Troyes-sáttmálann sem kvað á um að Hinrik skyldi erfa krúnu Frakklands en ekki sonur Karls. Einnig var samið um að Hinrik skyldi giftast yngstu dóttur Karls, Katrínu af Valois. Brúðkaup þeirra var haldið 2. júní 1420. Þau héldu svo til Englands, þar sem Katrín var krýnd drottning.
Sumarið 1421 hélt Hinrik í sína síðustu herferð til Frakklands. Katrín var þá barnshafandi og fæddi son 6. desember sama ár, sem látinn var heita Hinrik. Hinrik náði góðum árangri í herför sinni í Frakkland en 31. ágúst 1422 lést hann skyndilega í Château de Vincennes nálægt París, líklega úr blóðkreppusótt. Ef hann hefði lifað tveimur mánuðum lengur hefði hann líklega verið krýndur konungur Frakklands því Karl 6. tengdafaðir hans lést 21. október.
Hinrik sonur hans erfði ríkið sem Hinrik 6., aðeins átta mánaða gamall.
Forseti (norræn goðafræði)
thumb|right|Forseti situr í Glitni og kveður upp dóm sinn á teikningu eftir Carl Emil Doepler (1882). Forseti er einn af ásum í norrænni goðafræði. Miðað við lýsingar af honum virðist hann hafa verið guð réttlætis og sátta. Hann er sagður sonur Baldurs og Nönnu og býr í Glitni. Aðeins er fjallað um Forseta í Gylfaginningu, en þar segir um hann:
Litlar upplýsingar eru annars til um Forseta og ekki er minnst á hann í öðrum rituðum heimildum. Á Óðinsey (norska: Onsøy) í Noregi er hins vegar lundur sem ber nafnið Forsetalundur, sem kann að þýða að norrænir menn hafi tilbeðið Forseta á eyjunni.
Frísaguðinn Fosite
Í sagnariti Alcuins frá Jórvík um ævi kristniboðans Willibrords stendur að Willibrord hafi á 7. öld heimsótt eyju á milli Fríslands og Danmerkur sem var helguð guði að nafni Fosite og því kölluð Fositesland. Hugsanlegt er að Fosite sé sami guð og norrænir menn kölluðu Forseta. Á eyjunni var heilög lind sem menn urðu að ausa vatni úr án þess að mæla orð af vörum til þess að trufla ekki heilagleikann. Willebrord vanhelgaði vísvitandi þessa lind með því að skíra fólk í henni og með því að slátra kú yfir henni. Adam frá Brimum vísar í sömu sögu í ritum sínum og tekur þar fram að eyjan umrædda sé Helgoland. Sé svo er trúverðugt að bæði Frísar og norrænir menn hafi þekkt guðinn og tilbeðið hann.
Til er goðsögn frá síðmiðöldum sem segir frá ritun frísneskra laga. Sagt er að Karlamagnús hafi viljað safna saman lagabókum allra þegna sinna og hafi því kallað tólf lögsögumenn Frísa á sinn fund og beðið þá að þylja upp lög þjóðar sinnar. Þeim tókst ekki að þylja þau eftir nokkra daga og Karlamagnús gaf þeim því val á milli dauða, þrældóms eða að vera látnir reika um hafið á áralausum bát. Þeir kusu síðasta kostinn og báðu til guðanna um hjálp. Birtist þá maður með gullna öxi á herðum sér og reri bátnum að landi með henni. Þar kastaði hann exinni á land og lind birtist þar sem hún lenti á jörðinni. Síðan kenndi hann þeim lögin og hvarf. Sagan hefur verið túlkað sem svo að ókunni maðurinn sé Fosite/Forseti og að lindin sé heilaga lindin á Fositeslandi/Helgolandi.
Aðrir fræðimenn draga í efa að Forseti sé ókunni maðurinn í sögunni þar sem öxin er vanalega tengd við Þór en ekki við Forseta.
Stýfing
Stýfing er hugtak í stærðfræði sem notað er um það þegar fjölda tölustafa hægra megin við kommu er fækkað, með því einfaldlega að sleppa þeim stöfum sem eru þar fyrir aftan.
Dæmi
Ef talan 5,1274 er stýfð með tveimur aukastöfum fæst 5,12. Stöfum fyrir aftan er einfaldlega sleppt. Þetta er ekki jafngilt því að námunda að tveim aukastöfum, en í því tilfelli fæst talan 5,13.
Grafík
Grafík eða svartlist er heiti á tækni í myndlist, sem felst í að grafa eða æta mynd á plötu, sem notuð er til að þrykkja með prentlitum mynd á pappír, silki eða annað efni. Grafískar vinnuaðferðir eru flokkaðar eftir eðli aðferðarinnar sem unnin er í viðkomandi plötu eða flöt.
Orðið grafík er grískt að uppruna og merkir að skrifa eða teikna.
Um þrjá aðalflokka er að ræða:
Norðurslóð
left|thumb| right|thumb|Norðurslóð. Norðurslóð, svarfdælsk byggð og bær er héraðsfréttablað Svarfdæla. Fyrsta tölublað kom út í nóvember 1977 og síðan hefur það komið út reglulega á mánaðar fresti en þó oft með lengra hléi yfir hásumarið. Blaðinu er ætlað að vera vettvangur fyrir umræður, skoðanaskipti, upplýsingar og fréttir um hvað eina sem uppi er á teningnum í hinu svarfdælska byggðarlagi og nágrenni þess á líðandi stund. Enginn ritstjóri var yfir blaðinu til að byrja með en útgefendur og ábyrgðarmenn voru Hjörtur Eldjárn Þórarinsson, Jóhann Antonsson og Óttar Proppé. Blaðið er nú með elstu héraðsfréttablöðum sem út koma á landinu. Útgefandi þess er útgáfufélagið Rimar ehf. Útgáfufélagið hélt einnig um skeið úti fréttavefnum dagur.net. Félagið gaf á tímabili út Bæjarpóstinn á Dalvík en þeirri útgáfu hefur verið hætt. Ritstjóri og ábyrgðarmaður Norðurslóðar er Hjörleifur Hjartarson. Sigríður Hafstað hefur einnig verið viðriðin blaðið frá upphafi, annast dreifingu, auglýsingar og framkvæmdastjórn.
Transact-SQL
Transact-SQL (T-SQL) er einkaviðbygging Microsoft og Sybase við SQL-málið. Útfærslan sem Microsoft gaf út er til afnota í Microsoft SQL Server. Sybase notar málið í Adaptive Server Enterprise, sem áður hét Sybase SQL Server.
Til að gera málið kröftugra hefur SQL aukið við sig með nýjum eiginleikum eins og:
Inningarleið
Lykilorð fyrir inningarstjórn í Transact-SQL eru  og ,  ,  ,  ,   og  ,  ,   og.
og  framkvæma skilyrðisinningar.
Jackson (Mississippi)
Jackson er höfuðborg og stærsta borg Mississippi. Þar búa um 154.000 (2020). Borgin er nefnd eftir Andrew Jackson 7. forseta BNA.
Masaharu Suzuki
Masaharu Suzuki (fæddur 3. ágúst 1970) er japanskur fyrrverandi knattspyrnumaður. Hann spilaði 2 leiki með landsliðinu.
Kúveiska karlalandsliðið í knattspyrnu
Kúveiska karlalandsliðið í knattspyrnu er fulltrúi Kúveit í knattspyrnu og er stjórnað af knattspyrnusambandi landsins. Liðið hefur einu sinni komist í úrslit heimsmeistaramóts, á Spáni 1982.
Saga
Landslið Kúveit var stofnað árið 1961 til að taka þátt í knattspyrnukeppni Arabaleikan na sem fram fóru í Marokkó sama ár. Fyrsti leikurinn var 2:2 jafntefli gegn Líbíu en allar aðrar viðureignir í keppninni töpuðust, þar á meðal leikurinn gegn Sameinaða Arabalýðveldinu sem fór 8:0 og er enn í dag stærsta tap Kúveit á knattspyrnuvellinum.
Í byrjun áttunda áratugarins fór Kúveit að taka þátt í öllum helstu knattspyrnukeppnum Asíu og forkeppnum stórmóta. Fyrsta HM-forkeppnin var fyrir HM í Vestur-Þýskalandi 1974 þar sem liðið hafnaði í neðsta sæti í sínum riðli. Betur gekk fjórum árum síðar fyrir HM í Argentínu þar sem Kúveit varð efst í sínum riðli og hafnaði loks í þriðja sæti í sex liða úrslitariðli þar sem einungis topplið Írans komst áfram.
Í Asíumótinu árið 1976 tapaði Kúveit í úrslitaleiknum gegn gegtjöfum Írana og árið 1980 varð Kúveit Asíumeistari í fyrsta og eina sinn, en úrslitakeppnin fór einmitt fram í landinu. Sama ár keppti Kúveit í fyrsta og eina sinn í knattspyrnukeppni Ólympíuleikanna sem fram fóru í Moskvu. Kúveit kom mjög á óvart með því að sigra bæði Nígeríu og Kólumbíu og gera jafntefli við Tékkóslóvakíu í riðlakeppninni. Við tók fjórðungsúrslitaleikur gegn Sovétmönnum þar sem leikmenn Kúveit sýndu góða baráttu og töpuðu aðeins 2:1.
Kúveit kemst á HM
Í úrslitunum biðu þrjár sterkar Evrópuþjoðir og möguleikarnir á að komast áfram voru taldir óverulegir. Fyrsti leikurinn var gegn Tékkóslóvakíu og líkt og á Ólympíuleikunum tveimur árum fyrr lauk honum með jafntefli. Eftir að Evrópumeistararnir frá 1976 náðu forystu með vítaspyrnu í fyrri hálfleik jöfnuðu Kúveitar þegar tæpur klukkutími var liðinn af leiknum.
Frakkar reyndust of stór biti í næstu umferð. Leiknum lauk með 4:1 sigri franska liðsins og rataði viðureignin helst í sögubækurnar vegna furðulegs atviks þar sem forseti knattspyrnusambands Kúveit brást ókvæða við marki frá franska liðinu, óð inn á völlinn og hafði í hótunum. Athæfið bar tilætlaðan árangur þar sem dómarinn kaus að skipta um skoðun og dæmdi markið af. Líklegt er talið að forsetinn hafi hótað að lið hans gengi af velli að öðrum kosti.
Lokaleikurinn var gegn Englendingum sem þegar voru komnir áfram. England skoraði um miðjan fyrri hálfleik en þar við sat. Kúveit hafði lokið keppni en mátti ágætlega við árangurinn una.
Gullöldinni lýkur
Bestu ár Kúveit á knattspyrnusviðinu voru rétt í kringum 1980. Eftir 1982 hefur landið aldrei verið nálægt því að komast í úrslitakeppni HM og oftar en ekki fallið út í forriðlunum. Kúveit var lengi vel langsigursælasta landið í keppni Persaflóaríkja, sem fram fer að jafnaði annað hvert ár og varð meistari í átta af tíu fyrstu skiptunum frá 1970 til 1990. Upp frá því hefur landið ekki unnið keppnina nema þrívegis, síðast árið 2010.
Óstjórn og spilling innan knattspyrnusambandsins hefur gert það að verkum að ítrekað hefur orðið að víkja landinu úr FIFA. Fékk Kúveit t.a.m. ekki að taka þátt í forkeppni HM 2018 vegna þessa.
Landsliðsmenn Kúveit leika undantekningarlítið í heimalandinu og eru því lítt kunnir á Vesturlöndum. Langfrægasti landsliðsmaðurinn í sögu Kúveit er því vafalítið Michel Platini sem tók upp kúveiskt ríkisfang til þess að geta leikið í um tuttugu mínútur í leik gegn Sovétríkjunum árið 1988. Þetta var jafnframt síðasti opinberi knattspyrnuleikur Platini og kom honum í fámennan hóp þeirra sem leikið hafa fyrir meira en eitt landslið.
Ómanska karlalandsliðið í knattspyrnu
Ómanska karlalandsliðið í knattspyrnu er fulltrúi Óman í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Bragi Ásgeirsson
Bragi Ásgeirsson (fæddur 28.maí 1931, dáinn 25. mars 2016) var grafíklistamaður, listmálari og myndlistakennari. Þar að auki var hann um árabil gagnrýnandi á Morgunblaðinu. Bragi fékk riddarakross Hinnar íslensku fálkaorðu árið 2001 fyrir „störf í þágu lista og menningar.“
Menntun
Bragi nam við Handíða- og myndlistarskólann á árunum 1947 til 1950. Að náminu loknu hélt hann til Danmerkur þar sem hann nam við Listaháskólinn í Kaupmannahöfn frá 1950 til 1952 og frá 1955 til 1956. Frá 1952 til 1953 stundaði Bragi nám við Listaháskólann í Osló í Noregi og við Listiðnaðarskólinn. Hann dvaldi í Róm og Flórens frá 1953 til 1954 og var meðlimur í Associazione Artistica Internazionale í Róm. Bragi nam við Listaháskólann í München í Þýskalandi frá 1958 til 1960. Hann hefur farið í námsferðir víða í Evrópu, til Bandaríkjanna, Kanada, Kína og Japans.
Starfsferill
Bragi kenndi við Myndlista- og handíðaskóla Íslands frá 1956 til 1996. Upphaflega kenndi hann grafík og var að því leyti brautryðjandi á Íslandi. Hann var listrýnir og greinahöfundur við Morgunblaðið frá 1966. Bagi hefur hlotið dvalar- og námsstyrki frá öllum Norðurlöndunum, m.a. Edvard Munch styrkinn árið 1977. Hann var styrkþegi DAAD Sambandslýðveldisins í Vestur-Þýskalands frá 1958 til 1960. Bragi hlaut starfstyrk íslenska ríkisins 1978-1979 og var borgalistamaður Reykjavíkur 1981-1988. Hann hlaut medalíu Eystrasaltsvikunnar/Pablo Neruda friðarpeninginn á tvíæringnum í Rostock 1978. Bragi hefur verið heiðursfélagi í félaginu Íslenzk grafík frá 1983.
Bragi sat í sýningarnefnd Félags íslenzkra myndlistarmanna frá 1969 til 1972 og var formaður hennar í tvö ár, frá 1971 til 1973. Hann var fulltrúi í alþjóðlegri nefnd varðandi Biennalinn í Rostock frá 1967 til 1981 og var heiðursgestur 1981. Honum var veitt heiðursskjal fyrir grafík í Kraká í Póllandi árið 1968. Hann hlaut bjartsýnisverðlaun Brøste árið 1982.
Myndir eftir Braga eru meðal annars í eigu Listasafns Íslands, Listasafns Reykjavíkur, Listasafns ASÍ, Listasafns Kópavogs, Listasafns Borgarness, Listasafns Selfoss, Listasafns Siglufjarðar, Listasafns Colby College í Maine og Norður-Þýska listasafnins, Listasafns Rostock, Listasafns Alþingis, og eru í eigu margra banka, opinberra stofnanna og einkasafna á Íslandi og víðar.
Ritstörf
Bragi hefur skrifað fjölda greina um íslenska list í íslensk og erlend blöð og rit. Ritsmíð í sérútgáfu um Albrecht Dürer kom út 1973. Ritsmíð um þýska núlistamannin Mario Reis kom út 1979. Hann var ritstjóri fyrir hönd Íslands við N.K.F. blaðið frá 1974 til 1976. Bragi hefur birt grein um íslenska myndlist frá landnámsöld til nútímans í kynningarriti um Ísland (Anders Nyborg/ Loftleiðir) sem kom út 1974.
Gianluigi Buffon
Gianluigi „Gigi“ Buffon er ítalskur fyrrum knattspyrnumaður sem spilaði sem markvörður. Hann hóf og endaði ferilinn með Parma. Buffon er eini markmaðurinn sem hefur unnið til verðlaunanna knattspyrnumaður ársins á Ítalíu. Buffon hætti árið 2018 hjá Juventus eftir 17 ár hjá félaginu. Eftir eitt tímabil með Paris Saint-Germain sneri hann aftur til Juventus 2019 og svo til Parma 2021, 20 árum eftir að hann hóf ferilinn þar. Hann lagði hanskana á hilluna árið 2023, 45 ára gamall.
Buffon er talinn meðal bestu markmanna allra tíma og vann 21 bikara á ferli sínum: 8 Serie A titla, 1 Serie B titils, 4 Coppa Italia bikartitla, 6 Supercoppa Italiana bikartitla, 1 UEFA bikar og eins heimsmeistaratitils. Hann er landsleikjahæstur Ítala með 176 leiki og spilaði 5 sinnum á HM og 4 sinnum á EM. Buffon er leikjahæstur í Serie A. Alls spilaði hann um 1175 keppnisleiki og er meðal leikjahæstu leikmönnum allra tíma.
Aconitum krylovii
Aconitum krylovii er fjölært jurt af sóleyjaætt sem er upprunnin frá Altaifjöllum í Síberíu.
Hann er eitraður og skal gæta varúðar við meðhöndlun hans, sérstaklega rætur.
15. júní
15. júní er 166. dagur ársins (167. á hlaupári) samkvæmt gregoríska tímatalinu. 199 dagar eru eftir af árinu.
520 f.Kr.
520 f.Kr. var 81. ár 6. aldar f.Kr.
Tonkinflói
thumb|right|Bátar í [[Halongflói|Halongflóa við Tonkinflóa í Víetnam.]] Tonkinflói er grunnt hafsvæði í Suður-Kínahafi sem markast af Víetnam í vestri, Kína í norðri og kínversku eynni Hainan í suðri. Nafn flóans er dregið af nafni víetnamska héraðsins Tonkin. Tonkinflói er aðeins um 60 metra djúpur en 90.000 ferkílómetrar að stærð. Rauðá rennur út í flóann. Helstu borgir eru Haiphong í Víetnam, Beihai á meginlandi Kína og Haikou á Hainan.
Azoreyja-einir
Azoreyja-einir (Juniperus brevifolia), er tegund af eini, einlendur á Azoreyjum (á Corvo, Faial, Flores, Pico, Santa Maria, São Jorge, São Miguel, og Terceira), þar sem hann kemur fyrir í 240 til 800 m hæð yfir sjávarmáli, sjaldan upp að 1,500 m. Hann er náskyldur Juniperus oxycedrus frá Miðjarðarhafssvæðinu og Juniperus cedrus (Kanaríeyja-eini) frá Kanaríeyjum. Honum er ógnað af tapi búsvæðis.
Þetta er runni eða lítið tré sem verður að 6m hátt og með stofn að 50 sm að ummáli. Nálarnar eru sígrænar, þrjár í hvirfingu, gljáandi grænar, 4 til 10 mm langar og 1 til 3 mm breiðar, með tvöfaldri hvítri loftaugarák ofan til. Hann er einkynja, með plöntur annaðhvort karlkyns eða kvenkyns. Berkönglarnir eru grænir óþroskaðir, en 18 mánuðum eftir frjóvgun verða þeir appelsínurauðir með breytilegri bleikri vaxhúð; þeir eru kúlulaga, 6 til 9 mm í ummál, og eru með þrjár til sex samvaxnar hreisturskeljar hver með stöku fræi í hverri. Fræin dreifast þegar fuglar borða berin. Karlreklarnir eru gulir, 2 til 3 mm langir, og falla fljótlega eftir að frjóunum hefur verið dreift snemma vors.
Þetta er viðkvæm tegund í náttúrulegu útbreiðslusvæði sínu vegna hvorutveggja; fellingar fyrir timbur og samkeppni við ágengar innfluttar plöntur.
Rafsvörunarstuðull
Rafsvörunarstuðull er stuðull táknaður með ε, sem er hlutfallið milli rafsviðanna E og D, þ.e. D = ε E. Rafsvörunarstuðull fyrir lofttæmi er táknaður með ε0. Kemur við sögu í jöfnum Maxwells.
Skilgreining
Elektra konstanto Costante dielettrica Dielektrinė skvarba
Ängelholm
thumb|right|240px|[[Ängelholms kirkja]] Ängelholm er borg í Sveitarfélaginu Ängelholm í Svíþjóð. Þar búa 28.000 manns (2017) og 42.000 í sveitarfélaginu.
519 f.Kr.
519 f.Kr. var 82. ár 6. aldar f.Kr.
Feneyjar
thumb|Feneyjar. thumb|[[Ponte degli Scalzi (Brú hinna berfættu) yfir Canal Grande, 2005.]] Feneyjar eru höfuðborg Venetó -héraðs á Norðaustur-Ítalíu. Borgin er bæði þekkt fyrir iðnað sinn sem og mikinn ferðamannastraum. Hún hefur stundum verið nefnd drottning Adríahafsins (la Regina dell'Adriatico) en einnig: la Serenissima, la Superba eða la Dominante dei Mari. Feneyjum stafar vaxandi hætta af flóðum (acqua alta), mengun og landsigi. Á síðustu öld varð stundum fólksflótti frá borginni vegna bágra lífskjara og á árunum 1968-1976 fluttu yfir 100.000 manns úr borginni. Íbúar Feneyja eru um 260.000 manns (2020).
Borgin er hafnarborg og teygir sig yfir fjölda lítilla eyja í Feneyjalóninu sem er u.þ.b. 500 km² og liggur að Adríahafinu. Sunnan við Feneyjar eru óseyrar árinnar Pó og norðan borgarinnar eru óseyrar árinnar Piave. Iðnaðarsvæðið Mestre á meginlandi Ítalíu tengist Feneyjum með vegfyllingu og höfn er við Marghera.
Um 180 síki með um 400 brúm skilja að eyjarnar í Feneyjum. Helsta umferðaræðin er S-laga síki sem nefnist Canal Grande en heimamenn nefna Canalazzo. Á bökkum þess eru um 200 lystihallir (palazzo), tíu kirkjur og yfir það liggur Rialto-brúin ásamt þremur öðrum brúm: Ponte degli Scalzi, Ponte dell'Accademia og hin nýja og umdeilda Ponte della Costituzione. Í hjarta Feneyja er Markúsartorg með Markúsarkirkju og skammt frá er Hertogahöllin.
Heiti borgarinnar er leitt af heiti þjóðflokksins -Veneta sem byggði svæðið áður en rómverjar komu og var heitið (Venétia, Venésia, Venéxia) haft yfir allt þeirra land sem náði vel í allar áttir, einkum þó norður, frá blábotni Adríahafs.
Saga Feneyja
Feneyjar voru stofnaðar á 5. öld e.Kr. og urðu fljótlega blómlegur verslunarstaður og mikil miðstöð menningar og lista. Feneyjar urðu sjálfstætt lýðveldi á 8. öld. Borgríkið náði einokun á verslun við Austurlönd en missti hana í kjölfar þess að sjóleiðin til Austurlanda fjær fannst árið 1498. Feneyska lýðveldið sameinaðist Ítalíu ekki fyrr en undir lok 18. aldar.
Þórir Ólafsson
Þórir Ólafsson (fæddur 28. nóvember 1979) er íslenskur handknattleiksmaður.
Þórir lék með íslenska landsliðinu þegar það keppti á Heimsmeistaramótinu í Svíþjóð 2011.
Kristín Jónsdóttir (listmálari)
Kristín Jónsdóttir (f. 25. janúar  1888 d. 24. ágúst 1959) var íslenskur listmálari. Hún fæddist í Arnarnesi við Eyjafjörð. Kristín stundaði nám við kvennaskóla og húsmæðraskóla á Íslandi og myndlistarnám í Tegne- og Kunstindustriskolen for Kvinder og nám við við Konunglegu Listaakademíuna í Kaupmannahöfn 1911-16. Kristín er þekktust fyrir kyrralífsmyndir af blómum og ávöxtum en hún málaði einnig myndir af konum við dagleg störf.
Kristín giftist 17. maí 1917 Valtý Stefánssyni ritstjóra Morgunblaðsins. Dætur þeirra eru Helga Valtýsdóttir leikkkona og Hulda Valtýsdóttir blaðamaður og borgarfulltrúi.
Selasetrið á Hvammstanga
thumb|Í Selasetrinu Selasetur Íslands á Hvammstanga (enska: The Icelandic Seal Center) er safn, upplýsingamiðstöð og rannsóknarsetur á Hvammstanga, við Miðfjörð á Norð-Vesturland. Það var formlega stofnað árið 2005 af heimamönnum með það að markmiði að standa að eflingu náttúrutengdrar ferðaþjónustu í Húnaþingi vestra, vinna að eflingu selaskoðunar á svæðinu og standa fyrir fjölbreyttum rannsóknum, fræðslu og upplýsingamiðlun um seli við Ísland.
Selasetrið opnaði formlega þann 26. júní 2006 með fræðslusýningu í gömlu verslunarhúsnæði Sigurðar Pálmasonar að Brekkugötu 2. Hátt í þriðja hundrað gesta komu og það var Sturla Böðvarsson samgönguráðherra sem opnaði formlega Selasetur Íslands. Fyrsta árið komu um 2.500 gestir.
Árið 2012 flutti fræðuslusýninginn yfir annað húsnæði við höfnina, í kjallara á Strandgötu 1 (í gamla gærukjallarann). Hönnuður sýningarinnar er hann Steinþór Sigurðsson. Skrifstofur rannsóknadeilda og framkvæmdastjóra eru núna á 2. hæð Höfðabrautar 6.
Selasetrið er fræðslumiðstöð fyrir almenning og ferðamenn um líffræði og hegðun sela við Ísland. Það er einnig öflugt rannsóknarsetur með þrjár rannsóknardeildir í samstarfi við Hafrannsóknarstofnun Íslands, ferðamáladeild Háskólans á Hólum og Náttúrustofu Norðurlands vestra. Það stendur fyrir rannsóknum og fræðslu á selum og náttúrutengdri ferðaþjónustu í Húnaþingi vesta.thumb|Selasetrið
Selveiðibann og það að koma íslenskum selstofnunum á alþjóðlega válista er án efa stærsta afrek Selasetursins.
Í Selasetrinu er fræðslusýning og upplýsingar um seli og lifnaðarhætti þess við Ísland. Á Selasetrinu er búið að standsetja rannsóknaraðstöðu í samvinnu við Hafrannsóknarstofnun. Þar einnig er rekin minjagripaverslun og Upplýsingamiðstöð Húnaþings vestra sem er mikið aðdráttarafl fyrir ferðamenn. thumb|Á selaslóðum / The Seal Circle Vorið 2021 hannaði Selasetrið nýja ferðamannaleið "Á selaslóðum" á Norðurlandi vestra og er hún111 km. löng. Á Selastóðum er hringleið, allt frá Hvammstanga um Vatnsnesið, yfir í Kolugljúfur í Víðidal og aftur á Hvammstanga. Ferðamannastaðirnir eru Hvammstangi, Hamarsrétt, Illugastaðir, Hvítserkur, Borgarvirki og Kolugljúfur.
518 f.Kr.
518 f.Kr. var 83. ár 6. aldar f.Kr.
Ystad
Ystad er bær á Skáni í Svíþjóð. Árið 2010 bjuggu þar 18.350 manns.
Sakamálabækurnar um Wallander eftir Henning Mankell eiga sér stað í Ystad.
Aconitum decipiens
Aconitum decipiens er fjölært jurt af sóleyjaætt sem er upprunnin frá austur-Asíu (Mongólíu og SV-Síberíu ).
Hann er eitraður og skal gæta varúðar við meðhöndlun hans, sérstaklega rætur.
Masaki Tsuchihashi
Masaki Tsuchihashi (fæddur 23. júlí 1972) er japanskur fyrrverandi knattspyrnumaður. Hann spilaði 1 leiki með landsliðinu.
Robin Scherbatsky
Robin Scherbatsky (fullt nafn Robin Charles Scherbatsky, Jr. eða Robin Sparkles) er persóna búin til af Carter Bays og Craig Thomas fyrir sjónvarpsþáttinn How I Met Your Mother og er hún leikin af kanadísku leikkonunni Cobie Smulders. Ættarnafnið hennar er tilvitnun í eina aðalpersónuna í skáldsögunni Anna Kernina.
Æska
Faðir Robin, Robin Charles Scherbatsky, Sr., var ákveðinn í því að eignast dreng, svo að Robin var alin upp eins og hún væri strákur. Það breyttist þegar Robin var 14 ára og faðir hennar sá hana kyssa strák úr hokkíliðinu og hann áttaði sig á því að hún var dóttir hans eftir allt saman. Robin flutti svo til móðir sinnar; á sama tíma var hún fyrirsæta og tók upp smáskífuna Let's Go To The Mall undir nafninu Robin Sparkles. Eftir að hafa fylgt laginu eftir með tónlistarmyndbandi og sungið lagið í allmörgum verslunarmiðstöðvum í Kanada fékk hún fóbíu fyrir því að fara í verslunarmiðstöðvar. Robin tók upp annað lag á eftir Let's Go To The Mall og hét það Sandcastles in the Sand.
Þegar Robin varð fullorðin fór hún að skammast sín fyrir að hafa verið stjarna í Kanada og þrátt fyrir að fyrirlíta aðferðir föður síns þegar hún var að alast upp, nýtur hún enn vindla, hokkís, viskís og byssa.
Saga persónunnar
Robin var fréttalesari hjá Metro New 1 fréttastöðinni í New York en sér núna um sinn eigin morgunþátt sem fer í loftið klukkan fjögur (á morgnana). Hún bjó í Park Slope hvefinu í Brooklyn, alveg þangað til að hún missir vinnuna (áður en hún byrjar í morgunþættinum) og neyðist til að flytja inn til fyrrverandi kærastans síns, og aðalpersónu þáttanna, Ted. Robin hefur gert margt vandræðalegt í beinni sem mönun frá Barney, meðal annars að segja geirvarta, rassskellt sjálfa sig og gripið í brjóstin sín. Í Mary the Paralegal vinnur Robin verðlaun fyrir fréttina sína um syngjandi hundinn, Pickles (súrar gúrkur), og fer á verðlaunaafhendinguna með vinum sínum (verðlaunin heita Local Area Media Awards eða LAMA). Hún fer þangað með samstarfsmanni sínum, Sandy Rivers, til þess að gera Ted afbrýðissaman.
Robin er eina aðalpersónan sem reykir sígarettur alsgáð (Marshall viðurkenndi að hann reykti stundum þegar hann væri fullur og Lily reykti á brúðkaupsdaginn sinn) en það virðist vera að engin af aðalpersónunum fyrir utan Barney viti af þessu. Ted spurði hana um þetta í Moving Day og Robin svarar honum neitandi en síðan sést hún reykjandi í baðkerinu heima hjá sér seinna í þættinum. Hún hefur mikla þekkingu á vindlum og naut þess með Barney í þættinum Zip, Zip, Zip á vindlabar með glasi af viskíi en einnig fleiri þáttum. Robin hefur einnig mikinn áhuga á byssum og er áskrifandi að tímaritinu Guns & Ammo og fer lætur Marshall fara með sér í skotfimi til þess að komast yfir Lily. Hún notar oft orðið „literally“ (þ.e. „bókstaflega“) eins og Ted bendir á í þriðju þáttaröð. Samkvæmt Ted getur hún ekki logið án þess að flissa en hún hefur oft logið vel í gegnum þættina.
Það kemur einnig fram í The Goat að á 31. afmælisdegi Ted muni Robin búa með honum í íbúðinni. Það gerist í þættinum Not a Father's Day þegar Robin flytur inn til Ted eftir að hafa komið aftur frá Japan. Framtíðar-Ted segir líka af Robin hafi ferðast um heiminn og búið í mörgum mismunandi löndum.
Margir héldu að Robin væri móðir barna Teds, en það kemur fram í fyrsta þættinum að hún er það ekki þegar Ted segir í enda þáttarins; Og þannig kynntist ég frænku ykkar, Robin. Þrátt fyrir það verður Robin mikilvægur hluti af lífi Teds.
Sambönd
Þeim tekst að byggja sambandið upp aftur og í enda fyrstu þáttaraðar játar Ted aftur að hann sé hrifin af Robin en hún ætlaði í útilegu með Metro News One og var hún með samstarfsmanni sínum, Sandy, til þess að gera Ted afbrýðissaman. Ferðinni er hins vegar aflýst vegna veður sem Ted sjálfur hafði orsakað með því að dansa regndans. Robin ákveður að fylgja tilfinningum sínum þegar Ted fer til hennar þetta kvöld og byrja þau tvö loksins saman. Sambandið endar næstum ári seinna í lokaþætti annarar þáttaraðar, aftur, vegna þess að þau vilja mismunandi hluti í samböndum sínum; það er þá sem Ted hættir að sjá Robin sem hina einu réttu.
Vinátta Ted og Robin eftir sambandsslitin er vandræðaleg og á þakkargjörðinni ákveða þau að hætta að hittast. Í sama þætti átta þau sig á því að vinátta þeirra er mikilvæg fyrir þau bæði og halda þau áfram að vera góðir vinir. Eftir Not a Father's Day, hefur Robin flutt inn í gamla herbergi Marshalls og Lily í íbúð Teds. Þau reyna að vera vinir-með-hlunnindum en Ted ákveður að enda það eftir að Barney játar að bera tilfinningar til Robin.
Fyrrum samband hennar og Ted virðist skapa spennu á milli hennar og nýlegri sambanda Teds.
Í Slap Bet notar Barney hin ýmsu sambönd sín (meðal annars mann í Malasíu til að finna myndband Robin við lagið Let's Go To The Mall. Í enda þriðju þáttaraðar, í þættinum Sandcastles in the Sand, kyssast Robin og Barney á meðan þau horfa á seinna myndband Robin, Sandcastles in the Sand. Í næsta þætti (The Goat) kemur fram að þau sváfu saman. Hún krefst þess að „þetta hafi aldrei gerst“ og er með samviskubit og hún biður Ted afsökunar, að henni hafi liðið illa vegna þess að kærastinn hennar úr menntaskóla var að hætta með henni í annað sinn. Ted tekur afsökunarbeiðninni en verður reiður út í Barney. Restina af þriðju þáttaröð halda Barney og Robin áfram að þykjast að þau hafi ekki sofið saman.
Í fyrsta þætti fjórðu þáttaraðar (Do I Know You?) segir Barney Lily að hann sé ástfanginn af Robin þó að hann hafi engar áætlanir um það að tjá henni ást sína og vera í sambandi með henni. Hann reynir á endanum að segja henni hvernig honum líður en er stoppaður af Robin sem segir að samband með vini muni aldrei ganga. Í lokaþætti seríunnar, The Leap, eftir nokkrar árangurslausar tilraunir, játa Barney og Robin loks að þau beri tilfinningar til hvors annars.
517 f.Kr.
517 f.Kr. var 84. ár 6. aldar f.Kr.
Segulsvörunarstuðull
Segulsvörunarstuðull er stuðull, táknaður með μ, sem er hlutfall milli segulsviðanna H og B, þ.a. B = μ H. Segulsvörunarstuðull lofttæmis er táknaður með μ0. Kemur við sögu í jöfnum Maxwells.
Skilgreining
Rafsvörunarstuðull lofttæmis, ε0 er skilgreindur út frá segulsvörunarstuðli og ljóshraða.
Ultravox
thumbnail|Ultravox á endurkomutónleikum árið 2012 í London. Ultravox var einn af aðalboðberum breskrar rafpopptónlistarstefnu í byrjun 9. áratugarins. Helstu áhrif Ultravox á fyrstu árum þess voru breskar pönk og nýbylgjustefnur og síðar meir frá hljóðgervlapoppi. Hún fékk innblástur af listaskóla-glysrokki frá hljómsveitum eins og Roxy Music, The New York Dolls, og eins frá fyrstu plötum David Bowie og Brian Eno.
Hljómsveitin var stofnuð af John Foxx (söngur, lagahöfundur og hljómborðsleikari). Gekk hún fyrst undir nafninu Tiger Lily, og samanstóð af John Foxx áðurnefndum, Chris Cross (bassi, gítar), Billy Currie (hljómborð, fiðlur), Stevie Shears (gítar) og Warren Cann (slagverk). Sendi hljómsveitin frá sér eina smáskífu árið 1973, áður en þeir breyttu nafninu sínu í Ultavox! Þeir gerðu samning við Island Records árið 1976, og gáfu út sína fyrstu plötu, Ultravox!, í febrúar 1977. Platan seldist illa og náði ekki inn á breska vinsældarlistann.
Síðar á árinu 1977 sendu Ultravox! frá sér pönkaðri plötu, sem bar heitið Ha!-Ha!-Ha!. Þrátt fyrir að viðlag aðalsmellsins ROckwrok hafi fengið spilun á BBC Radio 1, þá hafði Ultravox! ekki náð hylli breskra aðdáenda og náði Ha!-Ha!-Ha! ekki inn á vinsældarlistann heldur í þetta skipti. Eftir útgáfu plötunnar yfirgaf Stevie Shears bandið og stofnaði sitt eigið band, Faith Global.
Þrátt fyrir að gítarar og rafmagnsfiðla (sem var notuð í Astradyne) hafi ráðið ferðinni á Ha!-Ha!-Ha!, þá var algjör kúvending á síðasta lagi plötunnar, Hiroshima Mon Amour, en hér var um að ræða lag leikið með hljóðgervlum. Þetta lag olli þáttarskilum í sögu hljómsveitarinnar, og er uppáhaldslag margra áhangenda hinnar upphaflegu Ultravox!. Árið 1978 datt upphrópunarmerkið aftan af nafni hljómsveitarinnar og varð hér eftir rituð einfaldlega Ultravox.
Nýr gítarleikari kom í stað Stevie Shears, en sá hér Robin Simon. 1978 gáfu Ultravox út 3. plötuna, Systems of Romance. Platan gekk illa og þar með riftu Island Records plötusamningnum við Ultravox. John Foxx stökk frá borði til að byrja sólóferil og Robin Simon gekk til liðs við Magazine. Tónlistarlega var platan nokkurs konar framhald af fyrri verkum hljómsveitarinnar, sem gerðu hljóðgervlum hærra undir höfði. Árið 1979 gáfu Island Records plötu með bestu lögum Ultravox hingað til, Three Into One, sem var nokkurs konar sambræðingur úr þeim 3 plötum sem komið höfðu út.
Þekktur tónlistarmaður, Midge Ure, var fenginn til liðs við Ultravox í apríl 1979. Hann hann hafði náð smá vinsældum með glysrokkbandinu Slik og pönkbandinu The Rich Kids. Árið 1979 lék hann tímabundið með þungarokksbandinu Thin Lizzy. Midge Ure og Billy Currie (sem var þegar í Ultravox) höfðu átt samstarf með hljómsveitinni Visage. Midge tók þar með sæti John Foxx og Robin Simon fyrir upptökur á næstu plötu Ultravox, sem átti eftir að verða vinsælasta plata Ultravox frá upphafi.
Sá sem hljóðsetti Systems of Romance, Vienna og Rage in Eden hét Conny Plank, sem var austurrískur hljóðupptökumaður, sem er upphafsmaður Krautrock tónlistarstefnunnar sem hljómsveit hans, Neu!, hafði mótað. Þess má geta að upphrópunarmerkið sem fyrst var notað við upphaflega ritun Ultravox hafði verið fengin frá Neu!.
Ultravox fékk nú annan upptökustjóra, George Martin að nafni, til að sjá um upptökur á næstu plötu Ultravox, Quartet, sem kom út árið 1982 og varð vinsælasta plata Ultravox í Bandaríkjunum.
Árið 1984 var Midge Ure meðhöfundur og hjálpaði til við útsetningu á smáskífu Band Aid, Do they know it's Christmas?.
Eftir að upptökum lauk á plötunni Lament (þekktust fyrir toppsmellinn Dancing with tears in my eyes), bað Warren Cann um að fá að yfirgefa Ultravox. Við tók Mark Brzezicki (Big Country). Gáfu Ultravox út plötuna U-Vox árið 1986, en eftir það fór hver og einn sína leið.
Midge Ure átti sólóferil samhliða veru sinn i hjá Ultravox (náði hann lagi á 1. sæti Topp 40 listans breska, If I was, sem kom út 1985). Fyrrum meðlimir Ultravox, Billy Currie og Robin Simon stofnuðu árið 1989 hina stuttlífu hljómsveit Humania, sem aðeins spilaði á tónleikum, en gaf aldrei út plötu fyrr en árið 2006.
Frá árinu 2009 hefur hljómsveitin komið saman aftur, gefið út nýja breiðskífu, Brill!ant, og spilað á tónleikum.
Heimildir
Byggt á grein um Ultravox á ensku á wikipedia: Ultravox.
Einar Jónsson frá Fossi
Einar Jónsson (f. 19. apríl 1863, d. 5. nóvember 1922) var málari og nam við sama skóla (Teknisk Selskabsskole) og alnafni hans, Einar Jónsson myndhöggvari.
Hann fæddist á Fossi í Mýrdal, næstyngstur fjögurra bræðra: Jónatan vitavörður í Vestmanneyjum var elstur, svo Jóhann og yngstur Eldeyjar-Hjalti. Bjó hann lengst af á Akureyri og Sauðárkróki.
516 f.Kr.
516 f.Kr. var 85. ár 6. aldar f.Kr.
Steinunn Kristjánsdóttir
Steinunn Jóna Kristjánsdóttir, fornleifafræðingur, fædd 13. október 1965 á Breiðalæk í V-Barðastrandasýslu. Stúdent frá Menntaskólanum á Ísafirði 1986. Nam fornleifafræði við háskólann í Gautaborg (Fil.kand 1993, Fil.mag 1994, Fil.dr 2004). Hefur m.a. stundað rannsóknir á klausturrústum á Skriðuklaustri frá árinu 2002 (forkönnun sumarið 2000). Prófessor við Þjóðminjasafn Íslands og Háskóla Íslands. Kennslugreinar við sagnfræði- og fornleifafræðiskor HÍ: Inngangur að fornleifafræði, kynjafornleifafræði, vöruframleiðsla og -þróun, félagsleg fornleifafræði, siðfræði og fornleifafræði. Formaður Fornleifafræðingafélags Íslands frá 2002.
Páfabiskupar
Páfabiskupar voru biskupar sem voru tilnefndir af páfanum í Róm. Íslenskir biskupar voru páfabiskupar frá 1350 til u.þ.b. 1442.
Kirkjuþingið í Lateran 1215 samþykkti að dómklerkaráð hverrar dómkirkju ætti að kjósa biskup. Af því að slík ráð voru ekki á íslensku biskupsstólunum gaf þetta kórsbræðrum í Niðarósi færi á að kjósa biskupa til Íslands, þó að stundum væri farið að vilja Íslendinga í því efni. Um 1350 varð nokkur breyting á í Noregi þegar páfi tók fram fyrir hendur kórsbræðra og áskildi sér skipunarrétt í embætti biskupa. Eftir 1380 kom Margrét drottning því til leiðar að hún réð því hverjir yrðu skipaðir, og kom það til af því að biskupar í Niðarósumdæmi áttu sæti í ríkisráði Noregs, og því var mikilvægt fyrir einingu ríkisins að biskupar hér væru ekki andvígir stefnu konungsvaldsins. Voru þá hagsmunir íslensku kirkjunnar síður hafðir í huga. Fyrst í stað voru danskir menn áberandi, en eftir 1430 virðist páfi hafa fengið frjálsari hendur um skipun í biskupsembætti. Varð þá þjóðerni biskupa fjölbreyttara, og aðrir en Danir boðið betur.
Kirkjuþingið í Basel hafði árið 1437 viðurkennt rétt dómklerkaráðsins í Niðarósi til að kjósa biskupa til Íslands. Það varð til þess að Áslákur Bolt erkibiskup greip fram fyrir hendur páfa um 1442 og skipaði Gottskálk Keniksson í embætti Hólabiskups, áður en Robert Wodborn, sem páfi hafði skipað, náði að taka við embættinu. Var það upphaf þess að Íslendingar tóku biskupskjör í eigin hendur.
Páfabiskupar í Skálholti:
Á Hólum:
Jórdanska karlalandsliðið í knattspyrnu
Jórdanska karlalandsliðið í knattspyrnu er fulltrúi Jórdaníu í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Stephen Neale
Stephen Roy Albert Neale (fæddur 9. janúar 1958 á Englandi) er heiðursprófessor í heimspeki við City University of New York (CUNY), Graduate Center í New York-borg í Bandaríkjunum þar sem hann gegnir stöðu sem kennd er bæði við fjölskyldu Johns H. Kornblith og heimspeki um vísindi og gildi (e. Kornblith Family Chair in the Philosophy of Science and Values). Hann er sérfræðingur á sviði málspeki og hefur ritað mikið um merkingu, tjáskipti og túlkun, auk annarra efna er varða tengsl heimspeki og málvísinda. Þá hefur hann einnig ritað um sögu rökgreiningarheimspeki og er einn helsti sérfræðingur um lýsingakenningu Bertrands Russell, um heimspeki þeirra Pauls Grice og Donalds Davidson og um kenningarlega ranghala formlegra röksemdarfærlna er nefnast ‚valslöngvur‘ (e. ‚slinghots‘). Þekktust skrifa Neales eru bækurnar Descriptions (1990) og Facing Facts (2001), auk greinanna „Meaning, Grammar, and Indeterminacy“ (1987), „Paul Grice and the Philosophy of Language“ (1992), „Term Limits“ (1993) og „No Plagiarism Here“ (2001).
Ágrip af ferli
Áður en hann tók við stöðu prófessors við CUNY árið 2007 var Neale prófessor í heimspeki við Rutgers-háskóla í New Jersey-fylki, frá 1999 til 2007, og þar áður við Kaliforníuháskóla í Berkeley, frá 1990 til 1999, sem prófessor bæði í heimspeki og í rökfræði og aðferðafræði vísinda. Á tímabilinu 1996-1997 var hann samhliða því prófessor í heimspeki við Birkbeck College Lundúnarháskóla. Á árunum 1988-1990 var Neale lektor (assistant professor) í heimspeki og málvísindum við Princeton-háskóla, en það var fyrsta háskólastaða hans.
Neale útskrifaðist með doktorsgráðu í heimspeki frá Stanford-háskóla árið 1988 undir leiðsögn Johns Perry, prófessors í heimspeki við sama skóla. Einnig stundaði hann rannsóknir við Center for the Study of Language and Information (CSLI) sem er sjálfstætt rannsóknarsetur við Stanford-háskóla. Þá hefur Neale hlotið eftirfarandi styrki til rannsókna: Guggenheim Fellowship árið 2002, National Endowment for the Humanities Fellowship árið 1998 og Rockefeller Foundation Scholar-in-Residence Fellowship árið 1995. Einnig hefur hann hlotið styrki til rannsókna og kennslu frá fjöldamörgum stofnunum, meðal annars frá Kaliforníu-háskóla, Stanford-háskóla, Háskólann í Miami, Oxford-háskóla, Lundúnar-háskóla, Háskólann í Osló, Háskólann í Stokkhólmi og Háskóla Íslands. Þess ber einnig að geta að Neale hefur tvisvar kennt námskeið við Háskólann á Bifröst, annað í rökfræði árið 2006 en hitt í málspeki árið 2007.
Rannsóknir
Segja má að Neale riti mest um málspeki, sé orðið skilið víðum skilningi og nái þannig að hluta til til generatífrar málfræði (e. generative grammar), husgpeki, hugfræði, heimspekilegrar rökfræði, frumspeki, kenninga um lagatúlkun og bókmenntafræði. Helsti þráðurinn í rannsóknum hans eru þau heimspekilegu vandamál er upp koma varðandi túlkun, samhengi, innihald tjáskipta, formgerð og táknun. Hann er rammur málsvari lýsingakenningar Russells, lýsingahyggju um afturvísun (e. anaphora), ætlanakenningar Pauls Grice um merkingu auk tiltekinnar nálgunar á merkingu og túlkun sem hann nefnir ‚málvísindaleg gagnhyggja‘ (e. linguistic pragmatism). Eitt áhrifamesta tillegg Neales til málspekinnar hefur varðað það hversu merkingarfræði svokallaðra 'ófullkominna ákveðinna lýsinga' dugir skammt til að ákvarða notkun þeirra, bæði í þeim skilningi að hún ákvarðar notkunarmöguleika þeirra aðeins að hluta til (e. underdeterminacy) og það er enn fremur óljóst að hversu miklu hún gerir það yfirhöfuð (e. indeterminacy). Um þessi efni fjallar hann sérstaklega um í bókinni Descriptions (1990) og í greinunum „This, That, and the Other“ (2005) og "A Century Later" (2005). Einnig hafa skrif hans um tiltekin valslöngvurök sem Kurt Gödel setti fram haft mikil áhrif. Um þau fjallar hann m.a. í bókinni Facing Facts (2002).
Hugmyndir Neales um túlkun tungumáls, hvort heldur talaðs eða ritaðs, eru undir miklum áhrifum frá H.P. Grice og kalla má hann ‚ætlanahyggjusinna‘ (e. intentionalist) og ‚gagnhyggjusinna‘ (e. pragmatist). Hugmyndir Neales um setningafræði og getu máls og hugar til að tákna veruleikann eiga rætur að rekja til þeirra Noams Chomsky og Jerry Fodor. Hugmyndir hans um merkingu máls, sem gera ráð fyrir tiltekinni óræðni, má að hluta til rekja til Donalds Davidson. Mikilla áhrifa frá setningafræði og formlegrar rökfræði gætir í skrifum Neales og hann aðhyllist raunhyggju um sannleika fremur en gagnhyggju (þótt hann sé undir áhrifum gagnhyggjusinna hvað varðar merkingu og tjáskipti). Þrátt fyrir það tekur hann ekki afstöðu til þess hvort staðreyndir sem slíkar hafi skýringargildi þegar kemur að kenningum um sannleikann.
Neale telur að hefbundna kenningar um túlkun séu gallaðar að mörgu leyti. Meðal ástæðna eru þau átta atriði sem eftir fara. (i) Hann telur að hefðbundnar kenningar um túlkun geri ekki ráð fyrir þeirri ósamhverfu sem einkennir hlutverk talanda og hlustanda þegar kemur að mannlegum tjáskiptum. (ii) Hann telur að greimarmun skorti á því sem ákvarði frumspekilega hvað málnotandi á við þegar hann notar tiltekinn orð og á því hvernig kennsl séu borinn á það hvað talandinn á við. (iii) Þá telur hann að of lítið sé gert úr þeim skorðum sem málnotendum eru settar þegar kemur að því að mynda sér máltengda ætlun (e. linguistic intention). (iv) Einnig telur hann að viðurkenningu skorti á því að hversu takmörkuðu leyti orð og setningar ákvarða það sem segja má með notkun þeirra (líkt og notkunarfræðingar (e. pragmatists) og gildishyggjysinnar (e. relevance theorists) hafa reynt að gera grein fyrir). (v) Enn fremur telur Neale að hefbundnar kenningar um túlkun skori að gera grein fyrir því hvernig sú óræðni sem einkennir það sem gefið er í skyn (e. implied) nær einnig til þess sem við segjum (til dæmis þegar við notum ófullkomnar ákveðnar lýsingar). (vi) Auk þess telur hann að of mikið traust hafi verið lagt á afar formlegt hugtak um samhengi tjáskipta, hugtak sem á rætur að rekja til vísanarökfræði (e. indexical logic). (vii) Einnig telur hann að of mikil trú ríki á vafasöm fyrirbæri á borð við „það sem sagt er“, „það sem gefið er í skyn“ og „það sem vísað er til“. (viii) Síðast en ekki síst telur Neale að almennt sé gert of mikið úr því að hvaða marki hefðbundnar kenningar um samsetningu merkingar (e. compositional semantics) geti skýrt það hvernig mannfólk notar tungumál til að lýsa heiminum og koma milli sín boðum með tjáskiptum. Þessi atriði greina Neale bæði frá afstæðishyggjusinnum og síðformgerðarhyggjusinnum og frá merkingarfræðingum sem aðhyllast formlegar kenningar um merkingu.
Áhrifavaldar
Meðal helstu áhrifavalda Neales eru Noam Chomsky, H.P. Grice, Bertrand Russell, Donald Davidson, J.L. Austin, Gareth Evans, W.V. Quine, John Perry, Jerry Fodor, Saul Kripke, Dan Sperber og Deirdre Wilson. Meðal málspekinga sem skrifað hafa hjá honum doktorsritgerð eru Herman Cappelen (Háskólinn í St. Andrews og Háskólinn í Osló), Josh Dever (Texas-háskóli í Austin, Texas), Eli Dresner (Háskólinn í Tel Aviv) og Angel Pinillos (Fylkisháskólinn í Arizona).